Anatoli Zlenko

**Anatoli Maksimoviç Zlenko** (; ) — Ukrayna dövlət xadimi. 1990-cı ilin iyulundan 1994-cü ilin avqustuna qədər və 2000-ci ilin oktyabrından 2003-cü ilin sentyabrınadək iki dəfə Ukraynanın Xarici İşlər naziri olub.

## Təhsli
Anatoli Zlenko, Kiyev Mədən Kolleci və Taras Şevçenko adına Kiyev Milli Universitetində (tərcüməçi-referent) təhsil alıb.

## Həyatı

Anatoli Zlenko, 1967-ci ildən diplomatik fəaliyyətdədir. 1967-ci ildə attaşe, Ukrayna SSR Xarici İşlər Nazirliyinin beynəlxalq təşkilatlar şöbəsinin ikinci katibi olub.
* 1973–1979-cu illərdə Parisdə YUNESKO Katibliyində çalışıb.
* 1979-cu ildə Ukrayna SSR Xarici İşlər Nazirliyinin Beynəlxalq təşkilatlar şöbəsinin müşaviri olub.
* 1979–1983-cü illərdə Ukrayna SSR YUNESKO üzrə Komissiyasının məsul katibi olub.
* 1983–1987-ci illərdə Ukrayna SSR-nin YUNESKO yanında daimi nümayəndəsi olub.
* 1989–1990-cı illərdə Ukrayna SSR Xarici İşlər Nazirinin birinci müavini olub.
* 1990-cı il iyulun 27-dən 1991-ci ilə qədər Ukrayna SSR Xarici İşlər naziri olub..
* 1991-ci ildən 1994-cü il avqustun 25-dək Ukrayna Xarici İşlər naziri vəzifəsində çalışıb.
* 1994-cü il sentyabrın 28-dən 1997-ci il sentyabrın 19-dək Ukraynanın BMT-dəki daimi nümayəndəsi olub.
* 19 sentyabr 1997-ci ildən 2 oktyabr 2000-ci ilə qədər Ukraynanın Fransa Respublikasındakı fövqəladə və səlahiyyətli səfiri olub.
* 19 sentyabr 1997-ci ildən 2000-ci il oktyabrın 17-dək Ukraynanın UNESCO yanında daimi nümayəndəsi olub.
* 1998-ci il aprelin 14-dən 2000-ci il oktyabrın 17-dək Ukraynanın Portuqaliya Respublikasındakı fövqəladə və səlahiyyətli səfiri ştatdankənar vəzifədə çalışıb.
* 2000-ci il oktyabrın 2-dən 2003-cü il sentyabrın 2-dək Ukraynanın Xarici İşlər naziri (ikinci dəfə) olub.
* 2003-cü il oktyabrın 15-dən 2005-ci il yanvarın 22-dək Ukrayna Prezidentinin xüsusi beynəlxalq məsələlər üzrə müşaviri olub.
* 2004–2005-ci illərdə BMT-nin İnsan Hüquqları Komissiyasında Ukraynanın nümayəndəsi olub.
* 2006-cı il oktyabrın 13-də o, Ukraynanın baş naziri Viktor Fyodoroviç Yanukoviçin xüsusi beynəlxalq məsələlər üzrə müşaviri təyin edilib.
* 2006-cı ilin yayından "Ukrayna Forumu" vətəndaş-siyasi birliyinin sədr müavini, 2009-cu ilin yazından "Yeni Ukrayna" Vətəndaş Hərəkatı Şurasının üzvü olub.
* 2010-cu ilin sentyabrından Kiyev Slavyan Universitetinin vitse-prezidenti və KSU-nun Slavyanşünaslıq və Beynəlxalq Münasibətlər İnstitutunun direktoru olub.

Anatoli Zlenko 2021-ci il martın 1-də 82 yaşında vəfat edib. O, martın 4-də Baykovo qəbiristanlığında (sahə No 42a) dəfn edilib.

O, ukrain və rus dillərindən əlavə ingilis, ispan, portuqal və fransız dillərini də bilirdi.

## Mükafatları
* "Knyaz Yaroslov Mudro" ordeni
** I dərəcə (23 avqust 2021-ci il, ölümündən sonra) — *Ukrayna dövlətinin dövlət quruculuğuna, müdafiə qabiliyyətinin gücləndirilməsinə, sosial-iqtisadi, elmi-texniki, mədəni və təhsilin inkişafına mühüm şəxsi töhfəsinə, mühüm əmək nailiyyətlərinə, uzun illər vicdanlı əməyinə və Ukraynanın müstəqilliyinin 30-cu ildönümü münasibətilə*
** II dərəcə (22 dekabr 2017-ci il) — *Ukraynanın beynəlxalq əməkdaşlığının möhkəmləndirilməsinə mühüm şəxsi töhfəsinə, uzun illər səmərəli diplomatik fəaliyyətinə və yüksək peşəkarlığına görə*
** III dərəcə (22 yanvar 2016-cı il) — *Ukrayna dövlətinin dövlət quruculuğuna, sosial-iqtisadi, elmi-texniki, mədəni və təhsil inkişafına, Ukrayna cəmiyyətinin möhkəmlənməsinə mühüm şəxsi töhfəsinə, uzun illər vicdanlı əməyinə görə*
** IV dərəcə (23 avqust 2011-ci il) — *Ukraynanın müstəqilliyinin bərqərar olmasında, onun suverenliyinin və beynəlxalq nüfuzunun bərqərar olunmasında mühüm şəxsi töhfəsinə, dövlət quruculuğunda, sosial-iqtisadi, elmi-texniki, mədəni-maarif fəaliyyətində xidmətlərinə görə; ukrayna xalqına vicdanlı və qüsursuz xidmətinə görə*
** V dərəcə (30 may 2008-ci il) — *Ukrayna diplomatik xidmətinin formalaşmasına və inkişafına, Ukraynanın beynəlxalq aləmdə nüfuzunun artırılmasına mühüm şəxsi töhfəsinə görə*
* "Şərəf" ordeni
** I dərəcə (2 iyun 2003-cü il) — dövlət quruculuğunda Ukrayna qarşısında mühüm şəxsi xidmətlərinə, uzun illər səmərəli diplomatik fəaliyyətinə görə
** II dərəcə (12 iyul 1999-cu il) — diplomatik xidmətin inkişafına, Ukraynanın beynəlxalq aləmdə nüfuzunun artırılmasına mühüm şəxsi töhfəsinə görə
** III dərəcə (14 fevral 1997-ci il) — uzun illər səmərəli diplomatik fəaliyyətinə, beynəlxalq nüfuzunun yüksəlməsinə və Ukraynanın dünyada artan roluna mühüm şəxsi töhfəsinə görə
* Ukrayna SSR Ali Soveti Rəyasət Heyətinin fəxri fərmanı
* "Fəxri legion" ordeni (Fransa, 1998)
* Ləyaqət Ordeninin Böyük Xaçı (Portuqaliya, 16 aprel 1998)
* Böyük Müqəddəs Qriqori ordeninin I dərəcəli komandiri (11 dekabr 2001, Vatikan)
* "Şərəf" ordeni (Gürcüstan, 2003)

## Diplomatik ranq
14 sentyabr 1990-cı ildə Fövqəladə və Səlahiyyətli səfir olub.

## İstinadlar

## Ədəbiyyat
* Зленко Анатолий Максимович // Кто есть кто в России и в ближнем зарубежье: Справочник. — М.:Издательский дом "Новое время", "Всё для Вас", 1993, С. 256–257. ISBN 5-86564-033-X

## Xarici keçidlər
* Умер первый глава МИД Украины Анатолий Зленко// Интерфакс Украина, 1.3.2021
* Зленко Анатолий Максимович
* Зленко награждён орденом "За заслуги"